Skabelon: Udeliv og fællesskab

Der er forskel på, hvordan de enkelte kommuner ønsker ansøgninger til udviklingsmidlerne fremsendt. Det fremgår typisk af deres hjemmeside.

Her er et udkast til en ansøgning. Skemaet indeholder de generelle oplysningerne om projekter, som forvaltningerne ønsker at få tilsendt i forbindelse med en ansøgning til udviklingsmidlerne.

Det er altid en god ide at få sparring med en medarbejder fra forvaltningen inden ansøgningen fremsendes til behandling i FOU-udvalget.

|  |  |
| --- | --- |
| **Projektets titel** | **Udeliv og fællesskab i aftenskolen  – fra idé til handling** |
| **Ansøger** | * Foreningens navn og adresse * Reg.nr. og konto.nr. * Foreningens ansvarlige kontaktperson * Telefon/mobil * Mail |
| **Formålet med initiativet / målsætning**   * + Værdi   + Opmærksomhed   + Motivation   + Inddragelse   + Målgruppen   + Samarbejdspartnere | **Formål / motivation** Formålet med projektet er at udvikle og afprøve nye udendørs undervisnings- og aktivitetsformer i aftenskolen, som skaber sundhed, fællesskab og livsglæde. Traditionelt foregår aftenskoleaktiviteter primært indendørs, men naturen og uderummene rummer et stort potentiale for læring, trivsel og fællesskab.  Med projektet vil vi:   * Udvikle og afprøve udendørs aktiviteter i samarbejde med lokale aktører. * Inspirere undervisere til at flytte dele af deres undervisning ud i det fri. * Tiltrække nye målgrupper, som motiveres af natur, bevægelse og kreativitet. * Skabe rammer for meningsfulde fællesskaber og styrke aktivt medborgerskab.   Projektet bygger på folkeoplysningens værdier om fællesskab, personlig udvikling, sundhed og samfundsdannelse. |
| **Beskrivelse af initiativet**   * + Indhold og aktiviteter   + Periode / tidsplan | **Indhold og aktiviteter** Projektet gennemføres i tre faser:   1. Workshops og idéudvikling    * Med bestyrelse, undervisere, kursister og eksterne samarbejdspartnere (fx grønne nabofællesskaber, naturvejledere, ornitologer, friluftsforeninger). 2. Inspiration og afprøvning    * Inspirationsbesøg hos relevante aktører.    * Forsøgsforløb med fx bålmad, yoga i naturen, svampeture, cykelværksted, sankekurser, blomstertryk, løbehold eller sprogundervisning i det fri. 3. Evaluering og implementering    * Opsamling af erfaringer, udvikling af underviserbank og materiel til fremtidige udelivsaktiviteter.   **Periode** Projektperiode: 1. januar – 31. december 2026 |
| **Forankring**   * Beskriv hvordan projektet videreføres efter projekt ophør | **Projektet sikrer en varig udvikling af skolens profil. Vi forventer, at:**   * Mindst 3-5 nye udekursusaktiviteter bliver en fast del af kursusprogrammet efter projektperioden. * Flere undervisere fremover inddrager udeliv som naturlig ramme i deres fag. * Samarbejdet med eksterne aktører fortsætter i form af partnerskaber. * Nye deltagere bliver en del af et inkluderende fællesskab med fokus på sundhed, bæredygtighed og aktivt medborgerskab. |
| **Formidling**   * Beskriv hvordan projektets aktiviteter og resultater synliggøres | **Vi vil sikre bred synlighed og videndeling gennem:**   * Presseindslag i lokalaviser, lokalradio og TV2 Lokal. * Løbende opdateringer på sociale medier og nyhedsbreve. * Artikel og erfaringsopsamling på DOF’s hjemmeside og nyhedsbreve. * Dokumentation i form af billeder, video og et kort inspirationskatalog, som kan deles med andre aftenskoler. |
| **Budget** | **Udgifter** |
| **Medarbejdere**   * Projektkoordinator: udvikling, samarbejde afprøvning * Honorarer – workshops og inspirationsture | 10.000, - |
| **Pr, tryk mv.** | 1.500, - |
| **Materialer, udstyr, redskaber til udendørs aktiviteter** | 5.000, - |
| **I alt** | 16.500, - |
| **Ansøgt beløb** | **16.500, -** |
| **Dato og underskrift** |  |
| **Afslutning** | Projektet ***Udeliv og fællesskab i aftenskolen – fra idé til handling*** vil skabe en ny kultur for læring og fællesskab i uderummene. Det understøtter folkeoplysningens kerneværdier ved at:   * Styrke meningsfulde fællesskaber. * Bidrage til mental og fysisk sundhed. * Skabe nye rammer for personlig udvikling og aktivt medborgerskab.   Projektet er udviklet i tæt samarbejde med bestyrelse, undervisere, kursister og eksterne aktører og vil efter projektperioden være en integreret del af skolens tilbud. |